อายุ20ค่ะ สองสามวันนี้ถ่ายออกมาแล้วทีเลือดปนเล็กน้อยเกิดจากอะไรคะ และสามารถเป็นมะเร็งลำไส้ใหญ่ได้ไหมคะอายุ20ปี
สวัสดีค่ะ อาการถ่ายปนเลือดออกมาเล็กน้อยนั้น อาจจะเกิดจาก ริดสีดวงทวารหนักที่จะ ทำให้ถ่ายลำบาก อุจจาระแข็ง อาจมีเลือดปนได้เป็นสาเหตุที่พบได้บ่อย อาจะเจ็บหรือไม่เจ็บก็ได้ สาเหตุอื่นๆเช่น มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก ทวารหนักและไส้ตรงอักเสบ ลำไส้ใหญ่อักเสบ มีติ่งเนื้อหรือเนื้องอกในลำไส้ใหญ่ในเบื้องต้นควรรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป และสังเกตอาการ ถ้ายังถายเป็นเลือดออกมามาก เป็นตลอด เจ็บปวดร่วมด้วย ควรไปพบแพทย์ ส่วนภาวะมะเร็งลำไส้ใหญ่นั้น ยังคิดถึงได้น้อยในคนอายุน้อย ที่ไม่มีประวัติคนในครอบครัวสายตรงเป็นมะเร็งลำไส้ใหญ่ และส่วนมากอาจจะมีอาการอื่นๆนอกจากถ่ายเป็นเลือดด้วยเช่นน้ำหนักลดเร็ว การขับถ่ายเปลี่ยนแปลง มีท้องผูกสลับท้องเสีย